CELEX: C2007/082/67
Language: da
Date: 2007-04-14 00:00:00
Title: Forenede sager T-118/04 og T-134/04: Dom afsagt af Retten i Første Instans den 7. februar 2007 — Caló mod Kommissionen (Tjenestemænd — forflyttelse af en direktør til en stilling som ledende konsulent — tjenestens interesse — stillingernes ækvivalens — omstrukturering af Eurostat — udnævnelse til en stilling som direktør — stillingsopslag — begrundelsespligt — bedømmelse af ansøgernes fortjenester — annullationssøgsmål — erstatningssøgsmål)

14.4.2007   
            
            
               DA
            
            
               Den Europæiske Unions Tidende
            
            
               C 82/31
            
         Dom afsagt af Retten i Første Instans den 7. februar 2007 — Caló mod Kommissionen
   (Forenede sager T-118/04 og T-134/04) (1)
   
   (Tjenestemænd - forflyttelse af en direktør til en stilling som ledende konsulent - tjenestens interesse - stillingernes ækvivalens - omstrukturering af Eurostat - udnævnelse til en stilling som direktør - stillingsopslag - begrundelsespligt - bedømmelse af ansøgernes fortjenester - annullationssøgsmål - erstatningssøgsmål)
   (2007/C 82/67)
   Processprog: fransk
   Parter
   
      Sagsøger: Giuseppe Caló (Luxembourg, Luxembourg) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber (ved J. Currall og H. Krämer, som befuldmægtigede)
   Sagens genstand
   Dels en påstand om annullation af Kommissionens afgørelse af 9. juli 2003 om at forflytte sagsøgeren fra en stilling som direktør til en stilling som ledende konsulent, af Kommissionens afgørelse af 1. oktober 2003 om omstrukturering af Eurostat, for så vidt som sagsøgerens forflyttelse herved stadfæstes, og en påstand om erstatning for det ikke-økonomiske tab, sagsøgerens angiveligt har lidt, dels en påstand om annullation af Kommissionens afgørelse af 30. marts 2004 om udnævnelse af N til stillingen som direktør for Direktoratet »Statistikker over Landbrug, Fiskeri, Strukturfondene og Miljø «i Eurostat og om ikke at imødekomme sagsøgerens ansøgning til denne stilling.
   Konklusion
   
               1)
            
            
               I sag T-118/04 tilpligtes Kommissionen at betale sagsøgeren 1 EUR i erstatning for tjenstlig fejl.
            
         
               2)
            
            
               I sag T-134/04 tilpligtes Kommissionen at betale sagsøgeren 5 000 EUR i erstatning for tjenstlig fejl.
            
         
               3)
            
            
               I øvrigt frifindes Kommissionen for De Europæiske Fællesskaber.
            
         
               4)
            
            
               I sag T-118/04 bærer Kommissionen sine egne omkostninger, herunder omkostningerne i forbindelse med sagen om foreløbige forholdsregler ved Retten, og en femtedel af de af sagsøgeren afholdte omkostninger, herunder omkostningerne i forbindelse med sagen om foreløbige forholdsregler ved Retten.
            
         
               5)
            
            
               I sag T-118/04 bærer sagsøgeren fire femtedele af sine egne omkostninger, herunder omkostningerne i forbindelse med sagen om foreløbige forholdsregler ved Retten.
            
         
               6)
            
            
               I sag T-134/04 bærer Kommissionen samtlige omkostninger, herunder omkostningerne i forbindelse med sagen om foreløbige forholdsregler ved Retten.
            
         
      (1)  EUT C 118 af 30.4.2004.